Cepheus (sidus) - Vicipaedia

# Cepheus (sidus)

### E Vicipaedia

Data Cephei constellationis
Nomen | Cepheus
Genetivus | Cephei
Abbreviatio | `Cep`
Ascensio recta | 20 h 00 min ad 8 h 20 min
Declinatio | +53° ad +88°
Area | 588 gradus quadrati Ordo: 27
Videri potest inter | -10° ac +90°
Numerus stellarum magnitudinis < 3m | 1
Stella lucidissima, Magnitudo | Alderamin (α Cephei), 2,4m
Constellationes finitimae (a septentrionibus sensu negativo) | Ursa Minor Draco Cygnus Lacerta Cassiopeia

Cepheus constellatio in caelo septentrionali sita est cuius stellae lucidiores figuram villam tecto acri ornatam fingere videntur.

### [recensere] De mythologia

Cepheus secundum mythologiam Graecam rex Aethiopum et maritus Cassiopeiae ac pater Andromedae erat. Cephei uxor iram deorum evocavit aiens se esse pulchriorem Nereidis, filiis Nerei. Nereidae maledictae deum maris Poseidona advocavere postulantes ut Cassiopeia poenam daret. Itaque Poseidon cete quoddam misit, quod oras imperii Cephei vastabat. Belua tantummodo mitigari poterat, cum Andromeda ei sacrificaretur. Itaque Andromeda ad rupem alligata sortem miserrimam exspectans ultimo temporis momento ab heroe Perseu salvata eique quasi praemium uxor data est.
Inde Cepheus, Cassiopeia, Andromeda, Perseus Ceteque sidera in caelo facta sunt, postremum scilicet nomine Cetus.

### [recensere] Stellae

Stella | Magnitudo | Magnitudo absoluta | Intervallum (sla) | Classis spectralis
--- | --- | --- | --- | ---
Alderamin (α Cep) | 2,45 | 1,58 | 49 | A7 IV-V
Errai (γ Cep) | 3,21 | 2,51 | 45 | K1 IV
Alphirc (β Cep) | 3,23 | -3,08 | 595 | B2 IIIv SB
ζ Cep | 3,39 | -3,35 | 727 | K1 Ibv SB
η Cep | 3,41 | 2,63 | 47 | K0 IV
ι Cep | 3,5 | 0,76 | 115 | K0 III
Alcurah(ξ Cep) | 4,4 | ? | ? | ?
Al Calb al Rai (ρ2 Cep) | 4,4 | ? | ? | ?

N. b. : Numeri ex mensibus satellitis Hipparcos nominatae excerpti sunt.

Nomina stellarum e lingua Arabica derivata sunt. Alderamin bracchium dextrum significat, Errai seu Alrai pastor, Alphirc floccus, Alcurah pallor equi frontis, Al Calb al Rai canis pastoris.

### [recensere] De stellis variabilibus

Stella δ Cephei appellata nomen dedit turbam stellarum variabilium, nempe Delta-Cepheidae. Quae sunt stellae gigantes ingenti luminositate, sed statu variabili. Spatio temporis fixo tumescunt rursusque contrahuntur. Quae pulsatio luminositate variabili spectari potest. Luminositas et spatium pulsationis directe alia ab alio dependent: Quo lucidior stella est, eo tardius pulsat. Inde Delta-Cepheidae ad intervallum cumulorum stellarum ac Galaxiarum metiendum adhibentur.
Stella μ Cephei ab astronomo Guilelmo Herschel coloris rutili causa Stella Mali Granati appellata est. Quae stella gigas rubra est 60.000iens lucidior quam Sol noster. Diametrus eius circiter 1.900iens diametri Solis esse existimatur. Id est, si locum Solis teneret, stellae superficies in orbita Saturni Planetae sita esset.

Receptum de "http://la.wikipedia.org../../../c/e/p/Cepheus_%28sidus%29.html"

Categoria: Sidus

##### Views

- Res
- Disputatio
- Emendatio recentissima

##### Quaerere

##### Linguis aliis

- Български
- Català
- Corsu
- Česky
- Dansk
- Deutsch
- Ελληνικά
- English
- Esperanto
- Español
- Suomi
- Français
- Gaeilge
- Hrvatski
- Magyar
- Bahasa Indonesia
- Italiano
- 日本語
- 한국어
- Lietuvių
- Nederlands
- ‪Norsk (nynorsk)‬
- Polski
- Português
- Română
- Русский
- Slovenčina
- Svenska
- ไทย
- Türkçe
- Українська
- 中文